title: Michelangelo Merisi da Caravaggio
text: Michelangelo Merisi ( okon Caravaggio ) koe Milano bak 1571 koblir. Inaf yambayolt tir vey Caravaggio dotama poke Bergamo ( Lombardia gola valente Italia ) lize va rumeugal tiskiyir. Gadikye wetce gelusik is kijasik is vegeduropik is pofesik ke jiomik ke Caravaggio kobayar. Bak 1584 wetce tavenik va lingexo ke Simone Peterzano milanof lingesik ( 1540-1596 ) denfir lize balemdon di zavzagir. Azon va Caravaggio dimlanir aze ko Roma bak 1592 mallanir. Koe bata widava va figafa blira star, kobason zanon gu lingesik dum Giuseppe Cesari ( 1568-1640 ) winugik ke papik. Va nakilafa trutca dum Sardikye dem kita dem ilt ( 1593 ) is Lexusik ( 1595 ).